CELEX: 32021D1798
Language: ro
Date: 2021-10-07 00:00:00
Title: Decizia (UE) 2021/1798 a Consiliului din 7 octombrie 2021 de prelungire a mandatului directorului executiv al Europol

12.10.2021   
               
               
                  RO
               
               
                  Jurnalul Oficial al Uniunii Europene
               
               
                  L 361/50
               
            
         DECIZIA (UE) 2021/1798 A CONSILIULUI
         din 7 octombrie 2021
         de prelungire a mandatului directorului executiv al Europol
         CONSILIUL UNIUNII EUROPENE,
         având în vedere Regulamentul (UE) 2016/794 al Parlamentului European și al Consiliului din 11 mai 2016 privind Agenția Uniunii Europene pentru Cooperare în Materie de Aplicare a Legii (Europol) și de înlocuire și de abrogare a Deciziilor 2009/371/JAI, 2009/934/JAI, 2009/935/JAI, 2009/936/JAI și 2009/968/JAI (1) ale Consiliului, în special articolul 54 alineatele (3)-(5),
         acționând în calitate de autoritate învestită cu competența numirii directorului executiv al Europol,
         având în vedere propunerea consiliului de administrație al Europol din 15 martie 2021,
         întrucât:
         
                     (1)
                  
                  
                     Dna Catherine DE BOLLE a fost numită director executiv al Europol prin Decizia Consiliului din 8 martie 2018 (2). Mandatul dnei Catherine DE BOLLE urmează să se încheie la 1 mai 2022.
                  
               
                     (2)
                  
                  
                     Directorul executiv al Europol este numit pentru un mandat de patru ani, care poate fi prelungit o singură dată, în conformitate cu articolul 54 alineatul (4) din Regulamentul (UE) 2016/794.
                  
               
                     (3)
                  
                  
                     Decizia consiliului de administrație al Europol din 1 mai 2017 stabilește procedura pentru prelungirea mandatului directorului executiv al Europol.
                  
               
                     (4)
                  
                  
                     Consiliul de administrație a informat Parlamentul European în legătură cu intenția sa de a propune Consiliului prelungirea mandatului dnei Catherine DE BOLLE.
                  
               
                     (5)
                  
                  
                     Consiliul de administrație a propus Consiliului ca mandatul directorului executiv al Europol, dna Catherine DE BOLLE, să fie prelungit.
                  
               
                     (6)
                  
                  
                     Pe baza propunerii respective, Consiliul dorește să prelungească mandatul dnei Catherine DE BOLLE în calitatea de director executiv al Europol,
                  
               ADOPTĂ PREZENTA DECIZIE:
         
            Articolul 1
            Mandatul dnei Catherine DE BOLLE în calitatea de director executiv al Europol se prelungește de la 2 mai 2022 până la 1 mai 2026, în gradul AD 16.
         
         
            Articolul 2
            Prezenta decizie intră în vigoare la data publicării în Jurnalul Oficial al Uniunii Europene.
         
         
            Adoptată la Luxemburg, 7 octombrie 2021.
            
               
                  Pentru Consiliu
               
               
                  Președintele
               
               M. DIKAUČIČ
            
         
         
            (1)  JO L 135, 24.5.2016, p. 53.
         
            (2)  JO C 122, 9.4.2018, p. 1.